OpenLLM-France/wikimedia huggingface dataset:
# Hefestió (escriptor)

Hefestió, en llatí Hephaestion, en grec antic Ἡφαιστίων, fou un gramàtic grec que va viure a l'època dels Antonins. Va ser mestre de llengua grega de l'emperador Luci Aureli Ver i va viure a la meitat del segle ii. A Suides s'esmenta un Hefestió com un gramàtic alexandrí i se suposa que parla d'aquest personatge. Va escriure diversos manuals versificats sobre obres gramaticals. Destaquen: μέτρων Πεδισμοί (sobre les mesures del vers), que es creu que és el mateix que Ἐγχειρίδιον περὶ μέτρων, una obra que ha arribat gairebé completa, i que forma la base dels coneixements actuals sobre mètrica grega. A més, aquesta obra té valor per la gran quantitat de citacions que fa d'altres autors, especialment poetes.

## Referències

* ↑ 1.Hephaestion a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 383
# Hans Adu Sarpei

Hans Adu Sarpei (Tema, Ghana, 28 de juny de 1976) és un exfutbolista ghanès, que jugava de Lateral esquerre. El seu últim equip va ser el FC Schalke 04 de la Bundesliga.
També va formar part de la selecció ghanesa, amb qui va disputar dos Mundials i diverses Copes d'Àfrica.

## Trajectòria
### Inicis

Jugador format futbolísticament a Alemanya, de fet, va desenvolupar tota la seua carrera futbolística en aquest país. Després de debutar professionalment al Fortuna Köln, equip on va jugar durant dues temporades, va ser traspassat al MSV Duisburg, on jugà una sola temporada.

### VfL Wolfsburg

La temporada 2001–2002 el jugador ghanès va fitxar pel Wolfsburg, equip on hi restaria durant sis temporades i on arribaria a jugar fins a cent trenta-nou partits de la Bundesliga.

### Bayer Leverkusen

Al finalitzar el seu contracte, la temporada 2007–2008 va fitxar pel Bayer Leverkusen. El 18 de maig del 2007 es va fer oficial aquest traspàs, després de signar un contracte per dos anys. El 25 d'agost del 2007 debutava oficialment amb el Bayer, contra el Karlsruher SC, Sarpei va jugar tot el partit. Després d'una presència notable durant el seu primer any amb el Leverkusen, hi va ser menys actiu, fins a arribar a jugar amb el segon equip per no perdre el ritme de la competició.

### Schalke 04

Finalment, la temporada 2010–2011 se'n va anar al Schalke 04, on després de dos temporades amb molt poca presència, de fet, només va jugar nou partits a la Bundesliga amb dos anys, es va jubilar.

## Referències

* ↑ «Bayer holt Sarpei» (en alemany). Kicker, 18-05-2007. [Consulta: 9 febrer 2015].
* ↑ «Sarpei heads to Leverkusen» (en anglès). ghanaweb.com, 19-05-2007. [Consulta: 9 febrer 2015].
* ↑ «Bayer Leverkusen 3-0 Karlsruher SC» (en castellà). Soccerway, 25-08-2007. [Consulta: 9 febrer 2015].

## Enllaços externs

* Estadístiques a Soccerway (castellà)
# Helvibotys

Helvibotys és un gènere d'arnes de la família Crambidae.

## Taxonomia

* Helvibotys freemani
* Helvibotys helvialis (Walker, 1859)
* Helvibotys pseudohelvialis
* Helvibotys pucilla
* Helvibotys sinaloensis

## Referències

* ↑ «GlobIZ search». [Consulta: 25 desembre 2018].
# Haimar Zubeldia Agirre

Haimar Zubeldia Agirre (Usurbil, 1 d'abril del 1977) és un ciclista basc que fou professional del 1998 al 2017.
En el seu palmarès hi ha molt poques victòries, una etapa i la general de l'Euskal Bizikleta del 2000, i el Tour de l'Ain del 2010, però és més cèlebre per les seves actuacions al Tour de França, en què ha finalitzat cinc vegades entre els deu primers.
El seu germà Joseba també s'ha dedicat al ciclisme professional.

## Palmarès

* 2000
** 1r a l'Euskal Bizikleta i vencedor d'una etapa
* 2010
** 1r al Tour de l'Ain i vencedor d'una etapa

### Resultats al Tour de França

* 2001. 73è de la classificació general
* 2002. 39è de la classificació general
* 2003. 5è de la classificació general
* 2004. Abandona (13a etapa)
* 2005. 15è de la classificació general
* 2006. 8è de la classificació general
* 2007. 5è de la classificació general
* 2008. 45è de la classificació general
* 2009. 27è de la classificació general
* 2011. 15è de la classificació general
* 2012. 6è de la classificació general
* 2013. 36è de la classificació general
* 2014. 8è de la classificació general
* 2015. 62è de la classificació general
* 2016. 24è de la classificació general
* 2017. 52è de la classificació general

### Resultats a la Volta a Espanya

* 2000. 10è de la classificació general
* 2002. 11è de la classificació general
* 2004. 40è de la classificació general
* 2006. 34è de la classificació general
* 2007. 44è de la classificació general
* 2009. 14è de la classificació general
* 2011. 25è de la classificació general
* 2013. Abandona (14a etapa)
* 2014. No surt (17a etapa)
* 2015. 23è de la classificació general
* 2016. 19è de la classificació general

### Resultats al Giro d'Itàlia

* 2005. 49è de la classificació general

## Referències

* ↑ «Haimar Zubeldia anuncia su retirada». mundodeportivo.com, 17-07-2017 [Consulta: 2 agost 2017].
* ↑ Inicialment setzè, passà a ser quinzè després de la desqualificació d'Alberto Contador el febrer de 2012.
* ↑ «Tour de France (FRA/UWT) - 02 Jul-24 Jul 2011 - General classification: Passage du Gois - Paris». [Consulta: 23 febrer 2012].

## Enllaços externs

* Fitxa a procyclingstats.com
# Haimo Leopold Handl

Haimo Leopold Handl (Feldkirch, 15 de setembre del 1948) és un politòleg, editor, artista i escriptor austríac.

## Biografia

Haimo L. Handl va estudiar ciències polítiques a Viena i als Estats Units d'Amèrica, va fer el doctorat en edició i ciències de la comunicació a la Universitat de Viena. Va treballar com a consultant, mànager de projectes i de qualitat. Entre 1982 i 2003 va ensenyar als instituts de les ciències de la comunicació i de ciències polítiques de la Universitat de Viena.
Entre 1997 i 2009 va editar la revista en línia Zitig que tenia una orientació política i cultural. Com a redactor de la revista Kultur-Online està publicant comentaris setmanals i contribucions assagístiques sobre cultura i literatura. Handl va iniciar l'associació «Gleichgewicht» («Equilibri») que estén les seves activitats culturals a un àmbit internacional.
Al final del 2008, Handl va fundar l'editorial de literatura Driesch que està publicant sobretot les obres d'autors austríacs o que viuen a Àustria, però també traduccions de llengües de l'Europa Oriental. Des del 2010, l'editorial imprimeix també la revista literària Driesch, amb prosa, poesia i assaigs en alemany però també textos bilingües. Per exemple, la revista va publicar textos dels escriptors catalans Marta Pérez i Sierra i Josep Navarro Santaeulàlia. A més, la revista està publicant ressenyes crítiques i fotografies artístiques.
Haimo Handl viu a Drösing a Baixa Àustria. Com a artista treballa amb objectes i instal·lacions. Està concentrant actualment (2010) a la literatura i a l'edició. És membre de l'associació d'escriptors austríacs Grazer Autorenversammlung i del cenacle Podium.

## Publicacions
### Monografies

* Die gerettete Botschaft. Katalog zur Ausstellung. Viena 1985
* Fachinformations-Führer 10: Entwicklungsländer. (Amb Gerda Kramer), Viena 1986
* Die Abwesenheit. Katalog zur Ausstellung. Viena 1988
* Nachtschatten, llibre electrònic. CD & Booklet, Viena 2005
* Schauhör, comentaris culturals, Viena 2007
* es war hell geworden. Ein Dialog zwischen einer älteren Frau und einem älteren Mann in Hiroshima am 6. August 1945. Drösing 2009
* drinnen & draussen, prosa curta, Drösing 2010

### Editor

* Werbung: Rollenklischee - Produktkultur - Zeichencharakter. Reihe Angewandte Semiotik, vol. 4, Viena 1985
* War Texts Viena 2005
* Grenzschreiben - Psaní na hranici - Hranicné písanie, prosa i poesia (alemany - txec - eslòvac), Driesch Verlag, Drösing 2008

## Notes

* ↑ V. (alemany) Kulturverein Gleichgewicht.
* ↑ No. 2 de la revista inclou contribucions en rus, xinès, neerlandès i català junts amb traduccions en alemany, i a més textos originals en anglès. V. (alemany) Taula de Driesch 2.
* ↑ V. (alemany) Informacions de l'organització Kulturvernetzung Niederösterreich.
* ↑ (alemany) Fitxa d'autor de Grazer Autorenversammlung (GAV)

## Enllaços externs

* «Bibliografia relacionada amb Haimo Leopold Handl» (en alemany). Al catàleg de la Biblioteca Nacional d'Alemanya.
* Biografia a l'editorial Driesch (alemany)
* Driesch Verlag (Editorial Driesch) (alemany)
* Informacions sobre la revista en línea ja parada Zitig (alemany)
# Halonopròctids

Els halonopròctids (Halonoproctidae) formen una família de aranyes migalomorfes descrita per Pocock el 1901 com un a subfamília dels ctenízids (Ctenizidae).
És una família de nova creació. Abans formaven part de la família dels ctenízids i el 2018 es va acordar constituir-los com una família nova. És un grup amb una àmplia distribució al nord i centre d'Amèrica, Australàsia, Àsia, el sur d'Europa i el nord d'Àfrica. Una espècie, Ummidia asperula, s'ha trobat a Veneçuela (Amèrica del Sud).
Són d'una mida mitjana, de colors foscos (des del marró suau al negre) normalment sense marques, i viuen en caus amb alguna classe de tapa com a porta. Són poc peludes i amb poques espines. L'estèrnum és més llarg que ample. Els ulls estan distribuïts en dues o tres files.

## Taxonomia

El grup fou descrit per R. Jo. Pocock el 1901, com a subfamília Halonoproctinae dins la família Ctenizidae. La subfamília va ser anomenada a partir del gènere Halonoproctus. Halonoproctus actualment es considera com una sinònim del gènere Cyclocosmia, tot i que es manté la denominació Halonoproctinae. El 2006 es realitzaren anàlisis de la filogènia molecular dels ctenízids i es va observar parafiletisme i polifília. Un estudi recent, el 2018, va determinar que dels 9 gèneres de la família, sis de la subfamília Halonoproctinae havien de passar a formar una nova família: els Halonoproctidae. La ubicació dels altres tres gèneres no queda clara; per això, en el cladograma que es presenta, queden ombrejats en groc.
* Stasimopus
* Heteromigas (Migidae)
* Idiops (Idiopidae)
* Myrmekiaphila (Euctenizidae)
* Cteniza
* Cyrtocarenum
* Halonoproctidae
* Halonoproctinae
* Cyclocosmia
* Bothriocyrtum
* Hebestatis
* Ummidiinae
* Latouchia
* Conothele
* Ummidia

### Gèneres

Segons el World Spider Catalog amb data de maig del 2018, s'accepten els següents gèneres. La família és dividida en dues subfamílies.
* Halonoproctinae Pocock 1901
** Bothriocyrtum Simon, 1891
** Cyclocosmia Ausserer, 1871
** Hebestatis Simon, 1903
* Ummidiinae Ortiz, 2007
** Conothele Thorell, 1878
** Latouchia Pocock, 1901
** Ummidia Thorell, 1875

## Referències

* 1 2 3 4 «Family Halonoproctidae Pocock, 1901». World Spider Catalog. [Consulta: 14 maig 2018].
* ↑ «Currently valid spider genera and species». World Spider Catalog. [Consulta: 16 maig 2018].
* 1 2 3 Godwin, Rebecca L.; Opatova, Vera; Garrison, Nicole L.; Hamilton, Chris A. «Phylogeny of a cosmopolitan family of morphologically conserved trapdoor spiders (Mygalomorphae, Ctenizidae) using Anchored Hybrid Enrichment, with a description of the family, Halonoproctidae Pocock 1901». Molecular Phylogenetics and Evolution, 126, 01-09-2018, p. 303–313. DOI: 10.1016/j.ympev.2018.04.008.

## Vegeu també

* Llista d'espècies d'halonopròctids
# Halopyrum

Halopyrum és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* H. mucronatum (L.) Stapf
# Hemigrammus maxillaris

Hemigrammus maxillaris és una espècie de peix d'aigua dolça de la família dels caràcids i de l'ordre dels caraciformes. Va ser descrit per Henry W. Fowler el 1932.

## Morfologia

* Els adults poden assolir fins a 3,8 cm de llargària total.

## Hàbitat

Viu a àrees de clima subtropical.

## Distribució geogràfica

Es troba a Sud-amèrica: conca del riu Paraguai.

## Referències

* ↑ Fowler, Henry W. «Zoological Results of the Matto Grosso Expedition to Brazil in 1931: I. Fresh Water Fishes». Proceedings of the Academy of Natural Sciences of Philadelphia, 84, 1932, pàg. 343–377. ISSN: 0097-3157.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
# Guineu de Sechura

La guineu de Sechura (Lycalopex sechurae) és una espècie de cànid sud-americà. La guineu de Sechura és l'espècie més petita del gènere Lycalopex.
Té el pelatge de color marró pàl·lid, amb la punta de la cua negra. La seva distribució s'estén des de l'Equador fins al Perú. S'alimenta de llavors, coleòpters, rosegadors i ocells. Se la pot trobar en ambients variats, des de deserts fins a boscos àrids.

## Referències

Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Guineu d'orelles petites

La guineu d'orelles petites (Atelocynus microtis) és una espècie de carnívor de la família dels cànids. És l'única espècie del gènere Atelocynus i viu al nord de Sud-amèrica. Fa 72-100 cm de llargada, amb una cua de 30 cm i una alçada a l'espatlla de 25 cm. Pesa aproximadament 10 kg i té el pelatge de color vermell-gris. No se sap gaire sobre la seva reproducció. S'alimenta de peixos, insectes, petits mamífers, fruita, crancs, ocells, amfibis i rèptils. Es tracta d'un animal solitari.
N'hi ha dues subespècies:
* Atelocynus microtis microtis
* Atelocynus microtis sclateri

## Referències

Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Hendrika Johanna van Leeuwen

Hendrika Johanna van Leeuwen (3 de juliol de 1887 – 26 de febrer de 1974) fou una física holandesa, coneguda per les seves contribucions pioneres a la teoria de magnetisme. Va estudiar a la Universitat de Leiden sota la direcció de Hendrik Antoon Lorentz, obtenint el seu doctorat l'any 1919. La seva tesi explicava per què el magnetisme és un efecte essencialment quàntic, un resultat actualment conegut com el teorema de Bohr-van Leeuwen. (Niels Bohr havia arribat a la mateixa conclusió uns anys abans). Hendrika Johanna continuà investigant materials magnètics al "Technische Hogeschool Delft" (l'actual Universitat Tècnica de Delft), primer com a "ajudant" entre setembre de 1920 i abril de 1947, i posteriorment fou promocionada a "lector en de theoretische en toegepaste natuurkunde" (lector en física teòrica i aplicada).
Hendrika van Leeuwen era la cunyada de Gunnar Nordström, conegut com "l'Einstein de Finlàndia", qui va estudiar a Leiden amb Paul Ehrenfest, successor de Lorentz. La seva germana Cornelia (Nel) també començà un PhD a Leiden sota la direcció de Willem Keesom, però ho abandonà quan es casà amb Nordström i es traslladà amb ell a Helsinki.

## Referències

* ↑ Hendrika Johanna van Leeuwen. «Vraagstukken uit de electronentheorie van het magnetisme».
* ↑ van Leeuwen, Hendrika Johanna Journal de Physique et le Radium, 2, 12, 1921, pàg. 361–377.
* ↑ Daniel D. Stancil. Spin Waves: Theory and Applications. Springer, 2009, p. 16. ISBN 978-0-387-77864-8.
* ↑ de Jong, Frida «Còpia arxivada». Gewina, 20, 4, 1997, pàg. 227–242. Arxivat de l'original el 2014-02-26 [Consulta: 11 juliol 2019]. «Shortly after the war it was very difficult for the TH [Technische Hogeschool] to get academic staff. Wages were low compared with those in industry and laboratory facilities were less. At that time, shortly after each other, three women were appointed lecturer: Hendrika van Leeuwen in 1947 in theoretical and applied physics; Antonia Korvezee in 1948 in physical chemistry; and Jentina Leene in 1949 in fibre technology. These three ladies were all from an older generation, trained with a Ph.D. well before the war, and unmarried.» Arxivat 2014-02-26 a Wayback Machine.
* 1 2 Kloek. 1001 vrouwen in de 20ste eeuw. Nijmegen: Vantilt, 2018, p. 460-461. ISBN 9789460043864.

## Bibliografia

* Blaauboer, Miriam (en dutch) Nederlands Tijdschrift voor Natuurkunde, 81, 1, 2015, pàg. 8. (Blaauboer, Miriam (en dutch) Nederlands Tijdschrift voor Natuurkunde, 81, 1, 2015, pàg. 8.). Blaauboer, Miriam (en danès) Nederlands Tijdschrift voor Natuurkunde, 81, 1, 2015, pàg. 8. (1): 8., PDF a www.lorentz.leidenuniv.nl
# Her Penalty

Her Penalty o The Penalty (títol original britànic) és una pel·lícula muda del 1921. Els estatunidencs van canviar el títol perquè ja s'havien rodat tres pel·lícules amb aquest títol, l'última el 1920; fins i tot aquell any (1920), una quarta pel·lícula va haver de canviar el títol abans de l'estrena per no coincidir amb l'altra.
El guió es basa en una història original de Benedict James.

## Vegeu també

* The Penalty (curtmetratge de 1912)
* The Penalty (curtmetratge de 1915)
* The Penalty (pel·lícula de 1920)

## Referències

* ↑ Low, Rachael. History of the British Film, 1918-1929. George Allen & Unwin, 1971, p. 380.
# Hernán Helman

Hernán Helman (Buenos Aires, 24 de juny de 1980 - Xile, febrer de 2011), més conegut com El Gurucháin, va ser un músic, fotògraf i bloguer argentí.

## Trajectòria

Malgrat que va néixer a la capital de l'Argentina, es va criar i va viure tota la vida a San Isidro, dins de la mateixa província.
El seu gust per la música i pels viatges el va dur a compondre més de sis discos a cappella i a recórrer en bicicleta les 23 províncies del seu país natal, incloent-hi l'extensa ruta 40 patagona. Va fer nombroses xerrades a escoles rurals i parcs nacionals. De nit, dormia en comissaries, quarters de bombers, tendes de campanya o fins i tot al carrer mateix.
A més, va visitar Andalusia, on va treballar de cambrer, i l'Àfrica musulmana.
L'últim viatge conegut va ser de Buenos Aires a Nova York en bicicleta. Va començar el 21 d'octubre de 2010 a l'obelisc de la ciutat d'origen, i va incloure una parada a San Carlos de Bariloche, on va oferir concerts a la discoteca Che Papa uns quants dies.
La darrera publicació del seu blog, de caràcter personal, on feia pública la seva vida i els seus trajectes pel món, va ser el 16 de febrer de 2011.
Va ser vist per última vegada endinsant-se en la mar a la zona de les platges xilenes de Bellavista, a Tomé. Va morir ofegat i les seves restes van ser localitzades dos mesos més tard.

## Referències

* ↑ «Murió el músico argentino desaparecido en Chile» (en castellà). DiarioVeloz, 19-08-2015.
* ↑ «Confirman que el cuerpo hallado flotando en el mar era de argentino desaparecido en Tomé» (en castellà) p. soychile.cl. El Sur, 15-04-2011. [Consulta: 19 juliol 2022].
* ↑ «Buscan al sanisidrense Hernán Helman en Chile» (en castellà). Postales de San Isidro. Blogger, 23-03-2011. [Consulta: 19 juliol 2022].
* ↑ Youtube. «El Gurucháin». [Consulta: 4 agost 2015].
* ↑ «Apareció muerto músico argentino» (en castellà). La Arena, 17-04-2011. [Consulta: 19 juliol 2022].
* ↑ «Chile:búsqueda de músico argentino desaparecido» (en castellà). TucumánHoy, 03-03-2011. [Consulta: 19 juliol 2022].
* ↑ Lacourrege, Mariana. «Chile: sigue la intensa búsqueda del joven músico argentino» (en castellà). InfoVeloz, 02-03-2011. [Consulta: 19 juliol 2022].
* ↑ «Música sobre ruedas: El Guruchain en Bariloche». ddbariloche. Arxivat de l'original el 17 de març 2014. [Consulta: 4 agost 2015].
* ↑ Helman, Hernán. «El Gurucháin» (en castellà), 16-02-2011. [Consulta: 4 agost 2015].
* ↑ «Encontraron muerto al joven argentino que estaba perdido en Chile» (en castellà). infobae, 16-04-2011. [Consulta: 4 agost 2015].
* ↑ «Hallaron muerto al ciclista argentino desaparecido en Chile» (en castellà). La Nación, 16-04-2011. Arxivat de l'original el 19 d’agost 2011. [Consulta: 4 agost 2015].
# Hnilčík

Hnilčík és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1315.
# Helper

Helper és una població dels Estats Units a l'estat de Utah. Segons el cens del 2000 tenia 2.025 habitants.

## Demografia

Segons el cens del 2000, Helper tenia 2.025 habitants, 814 habitatges, i 559 famílies. La densitat de població era de 436,8 habitants per km².
Dels 814 habitatges en un 31,8% hi vivien nens de menys de 18 anys, en un 51,8% hi vivien parelles casades, en un 11,2% dones solteres, i en un 31,3% no eren unitats familiars. En el 27,6% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,5% tenia menys de 18 anys, un 9,1% entre 18 i 24, un 26,1% entre 25 i 44, un 20,9% de 45 a 60 i un 18,4% 65 anys o més.
L'edat mediana era de 39 anys. Per cada 100 dones de 18 o més anys hi havia 93,8 homes.
La renda mediana per habitatge era de 30.052 $ i la renda mediana per família de 37.266 $. Els homes tenien una renda mediana de 32.708 $ mentre que les dones 22.500 $. La renda per capita de la població era de 15.762 $. Entorn de l'11,1% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Helper». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Helper». American Fact Finder. Oficina del Cens dels Estats Units, 12-01-2010.
# Biloglinka (Crimea)

* Per a altres significats, vegeu «Beloglinka».
Biloglinka (en (ucraïnès): Білоглинка) és un poble de la República Autònoma de Crimea a Ucraïna, que el 2014 tenia 1.989 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Warm Springs

«Warm Springs» té aquests significats:
* Warm Springs (Geòrgia), localitat estatunidenca de Geòrgia
* Warm Springs (Oregon), localitat estatunidenca d'Oregon
* Warm Mineral Springs, localitat estatunidenca de Florida
* Reserva índia de Warm Springs, reserva índia d'Oregon